# Gloria González Aseguinolaza

Gloria Gonzalez Aseguinolaza espainiar biologoa da, CIMAko ikertzailea, eta Wilsonen gaixotasuna tratatzeko terapia genikoko metodo bat diseinatu du. Malariaren aurkako txerto eta tratamendu berriak bilatzen lan egin zuen, eta, ondoren, Hepatitis biralen Terapia Genikoko laborategia zuzendu zuen.

## Bizitza

Gloria Gonzalez-Aseguinolaza Zientzia Biologikoetan graduatu zen Euskal Herriko Unibertsitatean, 1991n. 1997an doktoretza egin zuen Madrilgo Unibertsitate Autonomoan, Leishmaniasiaren aurkako txerto berrien bilaketan doktoretza tesia egin ondoren.
1998an hasi zuen doktoratu ondoko etapa New Yorkeko Unibertsitatean, Ruth Nussenzweig eta Moriya Tsuji doktoreen taldean lan eginez, malariaren aurkako txerto eta tratamendu berriak bilatzen aitzindari diren ikertzaileekin. 2001ean Espainiara itzuli zen ikertzaile gisa lan egiteko Ramón y Cajal kontratu bati esker, eta hepatitis biralen gene-terapiaren laborategian sartu zen ikertzaile nagusi gisa.

## Irakaskuntza eta ikerketa jarduera
### Irakaskuntza

Hamasei doktore-tesi eta gradu eta master amaierako hogei lan baino gehiago zuzendu ditu. Era berean, Francisco de Victoria Unibertsitatean, Santiago de Compostelako Unibertsitatean eta Zaragozako Unibertsitatean masterretako irakaslea izan da.

### Ikerketa

110 artikulu zientifiko baino gehiago argitaratu ditu nazioarteko aldizkarietan.
100 komunikazio baino gehiago aurkeztu ditu bere espezialitatearekin lotutako kongresu nazional eta nazioartekoetan.
Vivet Therapeutics konpainiaren sortzaileetako bat eta zuzendari zientifikoa

## Aintzatespenak

Bere ibilbide profesionalean hainbat errekonozimendu jaso ditu, besteak beste.
* Ikerketa eta Zientzia Ministerioak emandako ikerketa-bikaintasunaren I3 aipamena lortzea.
* Europako Horizon 2020 AIPGENE proiektuaren koordinazioa, zeinari esker terapia genikoko lehen saiakuntza klinikoa egin baitzen gaixotasun hereditario metaboliko hepatiko baterako.
* 2019tik 2021era Terapia Genikoko Espainiako Elkarteko presidente eta kide izan zen.
* Columbus Hero Award 2024 saria.
* 2024an Rosalind Franklin Elkartearen Zientzietako Sari Berezia, Mary Ann Liebert Inc. eta Rosalind Franklin elkarteak emana.

## Berrikuntza

Berrikuntza bere ibilbide profesional eta pertsonalean presente egon da hainbat ekimenetan parte hartuz, hala nola:
* Vivet therapeutics enpresaren sortzaileetako bat eta zuzendari zientifikoa.
* VTX801 metodoaren diseinuaren parte izan zen, Wilsonen gaixotasunaren jatorria zuzendu eta sintomak leheneratzen dituen bektore birala.
* Nafarroako Osasun Ikerketarako Institutuko terapia aurreratuen eta berrikuntza diagnostikoaren arloko koordinatzailea.
* Innovactoras Elkartean parte hartzen du, erreferente gisa medikuntzaren arloan, gaixotasun arraroentzako tratamenduak garatuz, Wilsonen gaixotasuna kasu.

## Erreferentziak

* ↑ «Científicos del CIMA de la Universidad de Navarra diseñan un prometedor tratamiento para la enfermedad de Wilson» ADITECH 2017-05-17.
* ↑ «Dra. Gloria González» Fundació per Amor a l Art.
* 1 2 «Gloria González Aseguinolaza. Programa de Terapia Génica. Cima Universidad de Navarra» cima.cun.es.
* ↑ (Ingelesez) fundacion. (2023-04-28). «La Dra. Gloria González Aseguinolaza, premio Columbus Hero Award» Fundación Columbus (Noiz kontsultatua: 2024-09-03).
* ↑ Rosalind Franklin saria. .
* ↑ Press, Europa. (2020-11-22). «Pfizer y Vivet Therapeutics realizarán un ensayo clínico de enfermedad de Wilson con terapia génica originada en el Cima» www.europapress.es.
* ↑ «Prometedor tratamiento para la enfermedad de Wilson» Agencia SINC.
* ↑ «Gloria González» Innovactoras, mujeres contemporáneas y excepcionales.

## Kanpo estekak

* Datuak: Q90000826